Li Peng

Li Peng (20 Oktober 1928 – 22 Julai 2019) atau lebih dikenali sebagai ‘Penyembelih Beijing’ susulan peranannya dalam insiden kekejaman di Dataran Tiananmen, adalah Premier Republik Rakyat China (1987-1998), dan Ketua Jawatankuasa Tetap Kongres Rakyat Kebangsaan (1998-2003). Pada 1990-an Li menduduki tingkat kedua dalam Parti Komunis China.

Li dianggap sebagai arkitek utama tindakan kejam terhadap demonstrasi pro demokrasi besar-besaran di Beijing pada 4 Jun 1989, yang mendapat perhatian dan kritikan masyarakat dunia. Kontroversi muncul selepas projek Empangan Tiga Gaung.

 Politik 
Beliau menjadi naib menteri industri (1979) dan kemudian menteri 1981. Antara 1979 -1983, dia menjadi Menteri Perindustrian. Li Peng dilantik sebagai Premier China pada tahun 1987, satu jawatan yang dipegangnya sehingga tahun 1998.

Mendiang mengumumkan undang-undang tentera pada 20 Mei 1989, selepas ribuan pelajar, pekerja dan penduduk China berkhemah selama beberapa minggu di Dataran Tiananmen bagi mendesak perubahan politik. Dua minggu kemudian, pada 3 Jun hingga 4 Jun 1989, pihak tentera menamatkan demonstrasi dalam satu peristiwa berdarah, termasuk membunuh ratusan orang awam. Malah, ada yang menganggarkan lebih 1,000 penunjuk perasaan maut dalam kejadian itu.

Rujukan

Kategori:Ahli politik China